Číslo zmluvy na strane Dodávateľa:

Číslo zmluvy na strane Odberateľa:

**Rámcová dohoda o združenej dodávke elektriny**

(ďalej len „Zmluva“)

uzatvorená v zmysle §269 Obchodného zákonníka v znení neskorších predpisov a v súlade so všeobecnými právnymi predpismi vrátane právnych predpisov pre podnikanie v energetických odvetviach .

**Článok I.**

# Zmluvné strany

**Odberateľ**

Obchodné meno: Mesto Trnava

Sídlo: Hlavná 1, 917 71 Trnava

Zastúpený: JUDr. Peter Bročka, LL.M., primátor

Osoby oprávnené na rokovanie

- vo veciach zmluvných:

- vo veciach technických:

Bankové spojenie: VÚB Trnava

IBAN: SK5902000000000026925212

IČO: 00313114

DIČ: 2021175728

E-mail: info@trnava.sk

(ďalej len "Odberateľ")

a

**Dodávateľ:**

Obchodné meno:

Sídlo:

Zastúpený:

Osoby oprávnené na rokovanie

- vo veciach zmluvných

- vo veciach technických:

Bankové spojenie:

IBAN:

IČO:

DIČ:

IČ DPH:

Zapísaný v Obchodnom registri

(ďalej aj ako "Dodávateľ")

(Odberateľ a Dodávateľ ďalej aj ako „zmluvné strany“)

**Článok II.**

# Preambula

1. Mesto Trnava ako verejný obstarávateľ podľa § 7 ods. 1 písm. b) zákona o verejnom obstarávaní je centrálnou obstarávacou organizáciou v zmysle § 15 ods. 2) zákona o verejnom obstarávaní a plní všetky povinnosti, ktoré mu vyplývajú z príslušných právnych predpisov pri aplikácii postupov verejného obstarávania.
2. Táto Zmluva sa uzatvára na základe výsledku verejného obstarávania postupom pre nadlimitnú zákazku vyhláseného v Úradnom vestníku EÚ a vo vestníku Verejného obstarávania č. ...... zo dňa ......, pod označením ..................., ktorej predmetom je zabezpečenie služieb združenej dodávky elektriny a s tým súvisiacich služieb v rozsahu článku III. tejto Zmluvy pre mesto Trnava a ďalšie subjekty, ktoré splnomocnili mesto Trnava na obstaranie služieb združenej dodávky elektriny a s tým súvisiacich služieb.

**Článok III.**

# Predmet zmluvy

1. Predmetom Zmluvy je záväzok Dodávateľa, v čase platnosti tejto Zmluvy zabezpečiť Odberateľovi:
2. dodávku elektriny v kvalite stanovenej príslušnými právnymi predpismi do odberných miest Odberateľa uvedených v Prílohe č. 1 v rozsahu a za podmienok dohodnutých v tejto Zmluve,
3. zabezpečiť do odberných miest Odberateľa uvedených v Prílohe č. 1 tejto Zmluvy prístup do distribučnej sústavy, distribúciu elektriny, systémové služby a ostatné služby spojené s použitím sústavy a s distribúciou a prenosom elektriny (ďalej len "distribučné služby") od príslušného prevádzkovateľa distribučnej sústavy (ďalej len „PDS“), ku ktorej sú odberné miesta Odberateľa pripojené v rozsahu a za podmienok tejto Zmluvy a prevádzkového poriadku PDS,
4. prevziať za Odberateľa zodpovednosť za odchýlku za odberné miesta uvedené v Prílohe č. 1 tejto Zmluvy voči zúčtovateľovi odchýlok.

(všetky služby uvedené v písm. a), b) a c) ďalej len „služby združenej dodávky elektriny Odberateľa“) spôsobom a v rozsahu definovanom v tejto Zmluve a záväzok Odberateľa riadne a včas uhrádzať Dodávateľovi za poskytnutú službu dojednanú cenu.

1. Predmetom Zmluvy je zároveň záväzok Dodávateľa, v čase platnosti tejto Zmluvy zabezpečiť ďalším subjektom, ktoré splnomocnili na základe plnej moci Odberateľa (ďalej len „Splnomocnitelia“):
2. dodávku elektriny v kvalite stanovenej príslušnými právnymi predpismi do odberných miest Splnomocniteľa uvedených v Prílohe č. 1 v rozsahu a za podmienok dohodnutých v tejto Zmluve,
3. zabezpečiť do odberných miest Splnomocniteľa uvedených v Prílohe č. 1 tejto Zmluvy prístup do distribučnej sústavy, distribúciu elektriny, systémové služby a ostatné služby spojené s použitím sústavy a s distribúciou a prenosom elektriny (ďalej len "distribučné služby") od PDS, ku ktorej sú odberné miesta Splnomocniteľa pripojené v rozsahu a za podmienok tejto Zmluvy a prevádzkového poriadku PDS,
4. prevziať za Splnomocniteľa zodpovednosť za odchýlku za odberné miesta uvedené v Prílohe č. 1 tejto Zmluvy voči zúčtovateľovi odchýlok.

(všetky služby uvedené v písm. a), b) a c) ďalej len „služby združenej dodávky elektriny Splnomocniteľa“) spôsobom a v rozsahu definovanom v tejto Zmluve a záväzok Splnomocniteľa riadne a včas uhrádzať Dodávateľovi za poskytnutú službu dojednanú cenu.

1. Služby združenej dodávky elektriny Odberateľa a služby združenej dodávky elektriny Splnomocniteľa budú ďalej v Zmluve označované len ako „služby združenej dodávky elektriny“.
2. Služby združenej dodávky elektriny budú uskutočňované podľa zákona č. 251/2012 Z. z. o energetike a o zmene a doplnení niektorých zákonov (ďalej len „Zákon o energetike“).

**Článok IV.**

# Splnomocnitelia

1. Odberateľ bol na základe plnej moci Splnomocniteľa poverený v jeho mene dohadovať podmienky zabezpečenia služieb združenej dodávky elektriny a s tým súvisiacich služieb po celú dobu trvania platnosti Zmluvy.
2. Za účelom zabezpečenia združenej dodávky elektriny a s tým súvisiacich služieb pre Splnomocniteľov zo strany Dodávateľa nebudú uzatvorené samostatné zmluvy o združenej dodávke elektriny medzi Dodávateľom a Splnomocniteľom, ale všetky práva a povinnosti oboch zmluvných strán (Dodávateľa a Splnomocniteľa) vrátane ostatných podmienok a dojednaní uvedených v tejto Zmluve budú riadené spôsobom a v rozsahu ustanoveným v tejto Zmluve.
3. Dodávateľ pristupuje ku každému Splnomocniteľovi samostatne v celom rozsahu jeho odberných miest definovaných v prílohe č. 1. Pod samostatným prístupom dodávateľa voči Splnomocniteľovi sa myslí najmä samostatné vystavovanie faktúr za služby združenej dodávky elektriny a s tým súvisiacich služieb, komunikáciou vo veciach technických a pod.
4. Zoznam Splnomocniteľov a ich identifikačných údajov, vrátane definície vedenia písomného a elektronického styku a fakturácie je uvedený v prílohe č. 2 tejto Zmluvy.
5. Odberateľ oznámi Dodávateľovi požadované agregácie jednotlivých skupín odberných miest do spoločných faktúr, kontaktné osoby a e-mailové adresy na elektronickú komunikáciu do 15 dní od vyhlásenia výsledkov obstarávania.
6. Zoznam odberných miest Splnomocniteľov, ktoré sú predmetom zabezpečenia služieb združenej dodávky elektriny je uvedený v prílohe č. 1 tejto Zmluvy.
7. Odberateľ v prípade potreby Dodávateľa poskytne Dodávateľovi k nahliadnutiu splnomocnenia Splnomocniteľov.

**Článok V.**

# Zodpovednosť za odchýlku

1. Dodávateľ' týmto vyhlasuje, že má uzatvorenú zmluvu o zúčtovaní odchýlok so zúčtovateľnom odchýlok.
2. Dodávateľ' týmto vyhlasuje, že za Odberateľa a Splnomocniteľov preberá zodpovednosť za odchýlku v plnom rozsahu za všetky ich odberné miesta uvedené v Prílohe č. 1 Zmluvy.

**Článok VI.**

# Miesto plnenia a odberné miesta

1. Dodávka elektriny je splnená prechodom elektriny z distribučnej sústavy PDS, ku ktorej je odberné miesto Odberateľa alebo Splnomocniteľa pripojené, do odberného miesta Odberateľa, alebo Splnomocniteľa, t. j. prechodom elektriny cez odovzdávacie miesto, v ktorom sa zároveň uskutočňuje prechod vlastníckych práv k dodanej elektrine.
2. Dodávku elektriny nemožno začať skôr, ako dôjde k montáži určeného meradla zo strany PDS.
3. Odberateľ a Splnomocnitelia vyhlasujú, že sú oprávnení užívať odberné miesta (sú ich vlastníkmi, nájomcami a pod.) v rozsahu potrebnom na uskutočnenie služieb združenej dodávky elektriny podľa tejto Zmluvy a zároveň vyhlasujú, že podpisom tejto Zmluvy sa nezasahuje do práv a neobmedzujú sa práva tretieho subjektu k odberným miestam.
4. Zoznam odberných miest Odberateľa a Splnomocniteľov je vedený v prílohe č. 1., ktorá je neoddeliteľnou súčasťou tejto Zmluvy.
5. Zoznam odberných miest elektriny, dátum ich priradenia k bilančnej skupine“; na „dátum ich budúceho zaradenia odberných miest elektriny do bilančnej skupiny poskytovateľa služieb združenej dodávky elektriny a ich predpokladaná ročná spotreba a typ merania sú uvedené v technickej špecifikácii, ktoré sú súčasťou prílohy č. 1 tejto Zmluvy.
6. Zmluvné strany sa zaväzujú vždy pri každej zmene tento zoznam bezodkladne aktualizovať a  oznámiť ho elektronicky druhej zmluvnej strane aj s navrhovaným dátumom účinnosti zmeny. Dátumom prijatia a potvrdenia zmeny v zozname uvedenom v prílohe č. 1 druhou zmluvnou stranou sa stáva nový zoznam platný s účinnosťou podľa dohody zmluvných strán.
7. Odberateľ alebo Splnomocnitelia môžu vyradiť odberné miesto elektriny z rozsahu poskytovaných služieb z dôvodu:
   * 1. predaja alebo prevodu objektu, ktorému prináleží odberné miesto elektriny,
     2. zrušenia odberného miesta elektriny,
     3. zmeny Odberateľa, alebo Splnomocniteľa na tomto odbernom mieste elektriny na inú právnickú alebo fyzickú osobu alebo
     4. v dôsledku zlúčenia odberných miest elektriny.

Túto skutočnosť Odberateľ alebo Splnomocnitelia sú povinní oznámiť Dodávateľovi e-mailom najneskôr 1 mesiac pred účinnosťou takejto zmeny. Po potvrdení prijatia tohto oznámenia zo strany Dodávateľa sa stáva vyradenie odberného miesta platné s navrhnutou účinnosťou zo strany Odberateľa alebo Splnomocniteľov. Dodávateľ a Odberateľ na základe potvrdenia prijatia takéhoto oznámenia aktualizujú prílohu č. 1. Vyradenie odberných miest z dôvodov uvedených v tomto článku nepodlieha žiadnym sankciám zo strany Dodávateľa.

1. Odberateľ alebo Splnomocnitelia môžu počas každého roka zmluvného obdobia priradiť k bilančnej skupine Dodávateľa najviac 10 nových odberných miest elektriny alebo 10 už existujúcich odberných miest a 10 odberných miest elektriny s krátkodobým odberom elektriny (trhy, jarmoky, a pod.) neuvedených v prílohe č. 1 v čase uzatvorenia tejto Zmluvy. Pred uzatvorením cenovej dohody na ďalšie obdobie Odberateľ alebo Splnomocnitelia môžu priradiť k alebo vyradiť z bilančnej skupiny Dodávateľa ľubovoľný počet odberných miest.
2. Dodávateľ bude dodávať služby združenej dodávky elektriny novo aj dočasne priradeným odberným miestam elektriny za rovnakých podmienok ako pre odberné miesta elektriny dovtedy uvedené v prílohe č. 1 zmluvy.
3. Povinnosť Dodávateľa dodávať elektrickú energiu do novo pripojeného odberného miesta nevzniká skôr, ako je odberné miesto pripojené do distribučnej sústavy PDS, čo potvrdzuje montážny list meradla podpísaný PDS a Odberateľom.
4. Poskytovanie služieb združenej dodávky do odberného miesta nemôže presiahnuť dohodnutú dobu trvania tejto zmluvy.

**Článok VII.**

# Podmienky zabezpečenia služieb združenej dodávky elektriny

1. Dodávateľ sa zaväzuje dodávať služby združenej dodávky elektriny do odberných miest Odberateľa a odberných miest Splnomocniteľov uvedených v prílohe č. 1 v množstve a v čase podľa potrieb Odberateľa a potrieb Splnomocniteľov.
2. Odberateľ' odhadol ročnú spotrebu elektriny na svojich odberných miestach a odberných miestach Splnomocniteľov v celkom množstve približne **8.500 MWh**. Tento odhad bol určený najmä na základe histórie spotreby Odberateľa a Splnomocniteľov v odberných miestach za predchádzajúci kalendárny rok.
3. Dodávateľ sa zaväzuje zabezpečiť pre Odberateľa a Splnomocniteľov u PDS všetky potrebné distribučné služby. Distribučné služby sa uskutočňujú v súlade s platnými všeobecne záväznými právnymi predpismi a v kvalite podľa technických podmienok prístupu a pripojenia do sústavy príslušného PDS.
4. Predpokladaný ročný odber elektriny nie je pre Obstarávateľa alebo Splnomocniteľov záväzný, nakoľko sa množstvo odobratej elektriny počas zmluvného vzťahu môže meniť. Poskytovateľ služby zachová podmienky vrátane jednotkovej ceny aj v prípade zmeny objemu odobratej elektriny.
5. Za dodané množstvo elektriny sa považujú hodnoty podľa údajov určeného meradla, ktoré poskytuje PDS. Za správnosť nameraného množstva elektriny v odbernom mieste Odberateľa a Splnomocniteľa zodpovedá PDS.
6. Odberateľ a Splnomocnitelia sú zodpovední za riadny stav odberného elektrického zariadenia a za dodržiavanie predpisov na zaistenie bezpečnosti technických zariadení.
7. Odberateľ' a Splnomocnitelia sú povinní umožniť PDS prístup k meraciemu zariadeniu za účelom kontroly, odpočtu, údržby, výmeny alebo odobratia meracieho zariadenia.
8. Ak Odberateľ' a/alebo Splnomocniteľ zistí, že meracie zariadenie je poškodené alebo nefunkčné, vyzve v zmysle Prevádzkového poriadku PDS na jeho opravu resp. výmenu.
9. V prípade prerušenia alebo obmedzenia dodávky elektriny z dôvodu výpadku zdroja elektriny, z dôvodu havárie alebo poruchy na zariadeniach distribučnej sústavy alebo akéhokoľvek iného dôvodu sa Dodávateľ' zaväzuje vyvinúť všetko nevyhnutné úsilie, aby v súčinnosti s PDS obnovil dodávku a distribúciu elektriny do odberného miesta Odberateľa a/alebo Splnomocniteľa. Tým nie je dotknutá povinnosť Odberateľa alebo Splnomocniteľa strpieť obmedzenia pri vyhlásení stavu núdze a obmedzenie a prerušenie distribúcie elektriny podľa zákona č. 251/2013 Z.z. o energetike.
10. Odberateľ' a Splnomocnitelia sú povinní postupovať v prípade hroziaceho alebo existujúceho stavu núdze podľa príslušných právnych predpisov, ktorý je súčasťou Technických podmienok prevádzkovania distribučnej sústavy PDS, a poskytnúť súčinnosť PDS.
11. V prípadoch bezdôvodného prerušenia dodávky a distribúcie elektriny, je dotknutý Odberateľ alebo Splnomocniteľ oprávnený účtovať zmluvnú pokutu voči Dodávateľovi v zmysle čl. XI tejto Zmluvy ako aj si uplatniť náhradu škody.
12. Ak Dodávateľ' bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto Zmluvy, je povinný oznámiť túto skutočnosť Odberateľovi a Splnomocniteľom najneskôr 40 dní pred predpokladanou stratou schopnosti plniť povinnosti z tejto Zmluvy. V prípade nesplnenia si tejto oznamovacej povinnosti má Odberateľ' a Splnomocnitelia právo účtovať zmluvnú pokutu v zmysle článku XI tejto Zmluvy ako aj si uplatniť náhradu škody, ktorá im vznikla.
13. Odberateľ' a Splnomocnitelia súhlasia, že v prípade porúch na odbernom mieste na časti vymedzeného územia príslušného PDS budú kontaktovať PDS prostredníctvom poruchovej linky PDS.
14. Služby združenej dodávky elektriny pre Odberateľa a Splnomocniteľov sa uskutočňujú iba v rozsahu odberných miest vedených v prílohe č. 1, v opačnom prípade sa odber elektriny na odbernom mieste považuje ako odber bez zmluvy a teda za neoprávnený odber v zmysle zákona o energetike.
15. Dodávateľ sa zaväzuje zabezpečiť distribučné služby do odberného miesta Odberateľa a/alebo Splnomocniteľov uvedeného v zmluve do výšky maximálnej rezervovanej kapacity. Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom a v kvalite podľa technických podmienok prístupu a pripojenia do sústavy PDS.
16. Dodávateľ sa zaväzuje k plneniu predmetu zmluvy poskytnúť:
17. Individuálnu starostlivosť o klienta,
18. poskytnutie elektronického portálu (zobrazovanie odberných miest odberateľa),
19. elektronickú fakturáciu,
20. podporu manažéra dodávateľa pri pripájaní nových odberných miest odberateľa.

**Článok VIII.**

# Termín plnenia

1. Dodávateľ sa zaväzuje zabezpečiť všetky administratívne úkony spojené s prechodom odberných miest uvedených v prílohe č. 1 do bilančnej skupiny Dodávateľa k termínu účinnosti tejto zmluvy, pokiaľ sa zmluvné strany nedohodnú inak. Odberateľ týmto dáva splnomocnenie na zabezpečenie týchto zmien.
2. Podmienkou pre dodržanie termínu začatia poskytovania služieb združenej dodávky elektriny je splnenie technických a obchodných podmienok pripojenia.
3. Dodávateľ sa na základe tejto Zmluvy zaväzuje poskytovať služby združenej dodávky elektriny do odberných miest uvedených v Prílohe č.1 tejto Zmluvy a to vrátane platne vykonaných zmien v zozname odberných miest vedených v prílohe č. 1 za základe článku VI. až do 31.12.2021, 24.00 hod.
4. Doba začatia dodávky elektriny a zabezpečenia distribučných služieb pre jednotlivé odberné miesta uvedené v Prílohe č.1 tejto Zmluvy môže variovať v závislosti od vysporiadania zmluvných vzťahov Odberateľa s predchádzajúcimi Dodávateľmi, s predpokladaným termínom od 1.1.2018 00:00 hod.

**Článok IX.**

# Cena a cenové dojednania

1. Dodávateľ sa zaväzuje, že jednotková cena silovej zložky elektriny vrátane služby prevzatia zodpovednosti za odchýlku je platná pre všetky odberné miesta Odberateľa a Splnomocniteľov uvedené v prílohe č. 1 počas celého zmluvného obdobia.
2. Zmluvné strany si dohodli nasledujúcu cenu za služby združenej dodávky v rozsahu čl. III, odseku 1.1., písm. a) a c) a v rozsahu čl. III, odseku 1.2., písm. a) a c) na obdobie trvania Zmluvy, podľa ktorej bude Dodávateľom Odberateľovi účtovaná dodávka elektriny:

Výsledná jednotková cena 1 MWh pre službu dodávky silovej elektriny a prevzatia zodpovednosti za odchýlku v rozsahu a kvalite uvedenej v tejto Zmluve je daná hodnotou rovnajúcou sa súčtu hodnôt INDEX + KOEFICIENT. Hodnota INDEX sa rovná trhovej cene 1 MWh produktu ročného základného pásma [F PXE SK BL CAL-RR](https://www.pxe.cz/Produkty/Detail.aspx?isin=FSKBLY181231#KL) na  pražskej burze PXE. Hodnota KOEFICIENT je fixná v hodnote \_\_\_\_\_\_\_\_\_ € bez DPH pre celé obdobie poskytovania služby a je daná výsledkom súťaže verejného obstarávania.

Dodávateľ a Odberateľ uzatvoria cenové dohody o hodnote INDEX nasledovne: v roku podpisu tejto zmluvy (RR-1) na prvý polrok 2018 (1/2 RR), v roku 2018 (RR) na druhý polrok 2018 (2/2RR) a 2019 (RR+1), v roku 2019 na rok 2020 (RR+2), v roku 2020 na rok 2021 (RR+3) na základe trhovej ceny v súlade so znením tejto Zmluvy. Je možné uzavrieť cenové dohody aj na viac ako 1 rok dopredu, avšak najviac do roku 2021. **Dodávateľ odporučí Odberateľovi najvhodnejší termín na uzatvorenie cenovej dohody na ďalšie obdobie podľa svojho kvalifikovaného odhadu a predpokladu pohybu cien elektriny na burze**. K cenám za dodávku elektriny sa pri fakturácii pripočítava spotrebná daň v sadzbách platných ku dňu uskutočnenia zdaniteľného plnenia a DPH v súlade s účinným zákonom o dani z pridanej hodnoty v sadzbách platných ku dňu uskutočnenia zdaniteľného plnenia.

1. Ceny za distribučné služby budú účtované podľa platných cenových rozhodnutí Úradu pre reguláciu sieťových odvetví vzťahujúcich sa na distribučné služby poskytované PDS.
2. Dodávateľ nie je oprávnený účtovať Odberateľovi ani Splnomocniteľom akékoľvek ďalšie poplatky súvisiace so službami združenej dodávky silovej elektriny a distribučných služieb. Pre odstránenie pochybností ide najmä o doplatky, ktoré súvisia s cenníkom služieb distribúcie elektriny a iné poplatky za služby súvisiace s bežnou prevádzkou združenej dodávky elektriny, vystavenie mimoriadnej faktúry, poplatok za zaslanie alebo vystavenie upomienky, za avízo odpojenia, zvýšenie alebo zníženie odbernej kapacity, prepis odberného miesta, poplatok za stálu mesačnú platbu v silovej časti elektriny a iné.
3. Zmluva je zviazaná podmienkou, že po dobu jej platnosti nesmie celková hodnota uhradená verejným obstarávateľom (Odberateľ a Splnomocnitelia) v súhrne za celú zmluvu prekročiť finančný limit **6.800.000 EUR bez DPH**.
4. Dodávateľ poskytne do 14 dní po podpise zmluvy Obstarávateľovi cenový rozklad jednotkovej ceny.
5. Dodávateľ zasiela informácie o cenových pohyboch silovej elektriny na burze vždy v pondelok a piatok, ak Objednávateľ neurčil kratšie obdobie. V prípade, ak pripadne deň zaslania na štátny sviatok alebo deň pracovného pokoja, zašle informáciu nasledujúci pracovný deň BURZY.

**Článok X**

# Platobné podmienky a fakturácia

1. Odberateľ a Splnomocnitelia sa zaväzujú odoberať služby združenej dodávky elektriny a zaplatiť Dodávateľovi cenu stanovenú v súlade s článkom VIII.
2. Ceny regulovaných poplatkov za distribúciu, prenos, systémové služby, náklady systému a ostatné poplatky sa zaväzuje Odberateľ uhradiť vo výške stanovenej platnými a účinnými rozhodnutiami ÚRSO.
3. Faktúry budú vystavené spoločne za dodávku elektriny a distribučné služby pre každé jednotlivé odberné miesto, podľa Prílohy č.1 tejto Zmluvy, ak Odberateľ neurčí inak. V prípade zmeny regulovaných poplatkov alebo zavedenia nových poplatkov, alebo nových daní príslušnými štátnymi orgánmi Slovenskej republiky, ktoré sa týkajú tejto Zmluvy, má Dodávateľ právo požadovať od Odberateľa a Splnomocniteľov ich zaplatenie a Odberateľ a Splnomocnitelia sa zaväzujú tieto poplatky alebo dane zaplatiť. Dodávateľ má právo požadovať od Odberateľa a Splnomocniteľa aj zaplatenie zvýšených nákladov, ktoré budú mať vplyv na cenu a ktoré budú uložené rozhodnutiami štátnych orgánov Slovenskej republiky a ktoré Dodávateľ nebude môcť ovplyvniť. Cenu regulovaných poplatkov a cenu za dodanú elektrinu sa zaväzuje Odberateľ a Splnomocnitelia uhradiť spôsobom podľa Zmluvy. Zmenu rozsahu fakturácie je Dodávateľ povinný oznámiť Odberateľovi a Splnomocniteľom bez zbytočného zdržania po tom, ako sa o tejto skutočnosti dozvedel.
4. Dodávateľ je povinný dodržiavať štandardy kvality dodávky elektriny vrátane ich vyhodnocovania podľa osobitného právneho predpisu vydaného ÚRSO, ktorým sa ustanovujú štandardy kvality pre dodávanú elektrinu. Kompenzácia za nedodržanie dohodnutej kvality dodanej elektriny a služieb súvisiacich s dodávkou vrátane kompenzácie za chybné alebo oneskorené vyúčtovanie platby za dodávku elektriny bude určená vo výške a spôsobom podľa Vyhlášky o štandardoch kvality.
5. Dodávateľ zabezpečí agregáciu faktúr podľa požiadaviek Odberateľa a Splnomocniteľov.
6. Dodávateľ pri vystavení faktúry zohľadní príslušnosť odberateľa elektriny k odbernému miestu, t.j. faktúry budú vystavené na Odberateľa a Splnomocniteľa v rozsahu a v súlade s prílohou č. 1 tejto Zmluvy.
7. Faktúry vystavené Dodávateľom jednotlivo pre každé odberné miesto podľa Prílohy č.1 tejto Zmluvy, budú doručované na adresu Odberateľa a Splnomocniteľov, ak Odberateľ neurčí inak.
8. Splatnosť faktúr je (21) kalendárnych dní od dátumu ich vystavenia.
9. Splatnosť faktúr uvedená v bode 10.8 má prednosť pred prípadnými inými splatnosťami uvedenými na faktúrach Dodávateľa.
10. Úhradou sa rozumie dátum a odpísanie vyfakturovanej sumy z účtu Odberateľa alebo Splnomocniteľa na účet Dodávateľa.
11. Dodávateľ' do 15. kalendárneho dňa po termíne dodania služby vystaví vyúčtovacie faktúry na úhradu služieb združenej dodávky elektriny s mesačným fakturačným cyklom na základe skutočne dodaného množstva elektriny na základe riadneho odpočtu meradla.
12. Faktúra bude zaslaná Odberateľovi a Splnomocniteľom elektronicky a zároveň poštou. Za rozhodujúci deň pre doručenie faktúry Odberateľovi sa považuje deň doručenia faktúry poštou. Doručenie faktúry poštou je nutné pre akceptáciu faktúr Odberateľom a Splnomocniteľmi.
13. Dodávateľ pridelí Odberateľovi a Splnomocniteľom prístup do zákazníckeho webového systému, ktorý umožňuje:
    * 1. zasielanie notifikácií o vytvorení faktúr,
      2. hromadný export faktúr vo formáte PDF a strojovo spracovateľnom formáte XML, prípadne CSV, ktoré budú obsahovať všetky údaje ako na papierových faktúrach.

Ak zákaznícky webový systém Poskytovateľa služby nespĺňa niektorú z uvedených podmienok (hoci i dočasne), je Poskytovateľ služby povinný okrem poštou zasielať faktúry aj elektronicky vo formáte PDF a/alebo XML, prípadne CSV. Pre formát XML alebo CSV dodávateľ poskytne odberateľovi popis položiek súbory, aby bolo možné údaje z faktúr korektne importovať do účtovného systému alebo tabuľkového procesora.

1. Nesplnenie ktorejkoľvek z vyššie uvedených povinností sa považuje zo strany Odberateľa za podstatné porušenie zmluvy.
2. Dodávateľ vystaví mesačné faktúry agregované podľa požiadaviek Odberateľa a Splnomocniteľov.
3. Dodávateľ' sa zaväzuje v súlade s riadnym odpočtom meradla OM s iným ako mesačným odpočtovým cyklom vystaviť vyúčtovaciu faktúru za celé zúčtovacie obdobie najneskôr do 15 kalendárnych dní po skončení zúčtovacieho obdobia. Výška uhradených mesačných zálohových preddavkov bude zohľadnená vo vyúčtovacej faktúre za skutočný odber elektriny.
4. Pre odberné miesta s iným ako mesačným odpočtovým cyklom sa mesačné preddavky za opakovanú dodávku a distribúciu elektriny stanovia so zohľadnením histórie spotreby Odberateľa a Splnomocniteľov poskytnutých zo strany PDS, za predchádzajúci odpočtový cyklus, pokiaľ' sa zmluvné strany nedohodnú inak. Odberateľ' a Splnomocnitelia sa zaväzujú platiť mesačné preddavky vo výške 1/12 z ceny predpokladaného ročného množstva dodávky a distribúcie elektriny. Zúčtovacie obdobie je kalendárny rok alebo iné časové obdobie stanovené Prevádzkovým poriadkom PDS.
5. Faktúry musia mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto zmluvy.
6. V prípade, ak faktúra nebude obsahovať potrebné náležitosti alebo ak bude faktúra vykazovať iné vecné alebo formálne nedostatky, je Odberateľ a/alebo Splnomocniteľ oprávnený vrátiť ju Dodávateľovi na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry Odberateľovi a/alebo Splnomocniteľovi.

**Článok XI.**

# Zmluvné pokuty a Sankcie

1. Zmluvné strany sa zaväzujú, že všetky spory, vyplývajúce z tejto zmluvy, budú riešiť rokovaním o možnej dohode. Zmluvné strany sa dohodli, že vzťahy vzniknuté medzi nimi na základe zmluvy sa riadia právnym poriadkom Slovenskej republiky. Prípadné spory, o ktorých sa strany nedohodli, budú postúpené na rozhodnutie vecne a miestne príslušnému súdu.
2. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie tejto zmluvy.
3. Ak Dodávateľ' poruší podmienky stanovené v čl. VII odsek 7.11 tejto Zmluvy, je Odberateľ a/alebo Splnomocniteľ oprávnený účtovať zmluvnú pokutu vo výške 100 EUR za každú aj začatú hodinu porušenia a to na každom odbernom mieste. Uhradením zmluvnej pokuty nezaniká nárok Odberateľa na náhradu škody vo výške preukázanej škody.
4. Dodávateľ' je oprávnený účtovať Odberateľovi alebo Splnomocniteľovi úroky z omeškania vo výške 0,005 % z dlžnej sumy za každý začatý deň omeškania, ak je Odberateľ' alebo Splnomocniteľ v omeškaní s úhradou faktúry vyplývajúcej z tejto Zmluvy a bol na omeškanie preukázateľne písomne upozornený.
5. V prípade prekročenia dohodnutej rezervovanej kapacity má Dodávateľ právo vyúčtovať Odberateľovi alebo Splnomocniteľovi sankcie v zmysle cenových rozhodnutí ÚRSO a Prevádzkového poriadku PDS.
6. V prípade vzájomných nárokov na jednej strane Odberateľa a/alebo Splnomocniteľa a na druhej strane Dodávateľa, budú zmluvné strany postupovať podľa ustanovení § 358 a nasl. Obchodného zákonníka.
7. Uplatnením zmluvnej pokuty nie je dotknutý nárok ani jednej strany na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.
8. Ak Dodávateľ' poruší podmienky stanovené v čl. VII odsek 7.12 tejto Zmluvy, je Odberateľ a/alebo Splnomocniteľ oprávnený účtovať zmluvnú pokutu vo výške 20 000 EUR Uhradením zmluvnej pokuty nezaniká nárok Odberateľa na náhradu škody vo výške preukázanej škody. Porušenie tejto zmluvnej povinnosti sa zároveň považuje za podstatné porušenie odbornej starostlivosti a podstatné porušenie zmluvy.
9. Ak Dodávateľ' poruší podmienky stanovené v čl. VI odsek 6.8 tejto Zmluvy, je Odberateľ a/alebo Splnomocniteľ oprávnený účtovať zmluvnú pokutu vo výške 800 EUR za každé odberné miesto a to aj opakovane až do splnenia povinnosti Dodávateľom. Uhradením zmluvnej pokuty nezaniká nárok Odberateľa na náhradu škody vo výške preukázanej škody. Ak nedôjde k splneniu povinnosti zo strany Dodávateľa ani po opätovnom písomnom doručení žiadosti o priradenie odberného miesta, bude sa to považovať za podstatné porušenie odborných povinností.
10. Ak Dodávateľ' poruší podmienky stanovené v čl. VIII tejto Zmluvy, je Odberateľ a/alebo Splnomocniteľ oprávnený účtovať zmluvnú pokutu vo výške 200 EUR za každé odberné miesto a deň, to aj opakovane až do splnenia povinnosti Dodávateľom.
11. Ak Dodávateľ' poruší podmienky stanovené v čl. IX odsek 9.2 tejto Zmluvy, je Odberateľ a/alebo Splnomocniteľ oprávnený účtovať zmluvnú pokutu vo výške 100 EUR za každé jednotlivé porušenie, to aj opakovane až do splnenia povinnosti Dodávateľom.

**Článok XlI.**

# Náhrada škody

1. Zmluvné strany sa budú navzájom informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť.
2. Náhrada škody sa riadi ustanoveniami § 373 až § 386 zákona č. 513/1991 Zb. Obchodný zákonník v znení neskorších predpisov.
3. Zodpovednosť za škodu vzniká ak niektorá zo zmluvných strán poruší povinnosti vyplývajúce zo zmluvy, bude mať poškodená zmluvná strana právo na náhradu preukázateľne spôsobenej škody, okrem prípadov, keď škody boli spôsobené obmedzením alebo prerušením dodávky elektriny a distribučných služieb v súlade s touto zmluvou a platným zákonom o energetike.
4. V prípadoch bezdôvodného prerušenia dodávky a distribúcie elektriny, je dotknutý Odberateľ alebo Splnomocniteľ oprávnený účtovať zmluvnú pokutu v zmysle čl. XI bodu 11.2 tejto Zmluvy ako aj si uplatniť náhradu škody.
5. Dodávateľ zodpovedá za škodu spôsobenú vlastným zavinením počas svojich pracovných postupov alebo pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil pri realizácii predmetu služby.
6. Právo na náhradu škody nevzniká za množstvo nedodané pri oprávnenom obmedzení alebo prerušení dodávok elektriny zo strany dodávateľa, napr. vyhlásenie obmedzujúcich odberových stupňov a havarijného odberového stupňa, obmedzenie alebo prerušenie dodávok z dôvodu porušenia zmluvy objednávateľom, údržby a iné).
7. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.
8. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia alebo oneskoreného poskytnutia súčinnosti druhej zmluvnej strany.

**Článok XIII.**

# Reklamácia

1. Ak Odberateľ alebo Splnomocniteľ zistí chyby alebo omyly pri fakturácii vzniknuté napr. použitím nesprávnej ceny za elektrinu alebo distribučné služby, aritmetickú alebo tlačovú chybu vo faktúre, vyzve Dodávateľa písomnou výzvou t.j. reklamáciou k odstráneniu zisteného stavu a k jeho náprave. Reklamácia technických podmienok dodávky a správnosti meraných údajov sa radia prevádzkovým poriadkom PDS. Reklamáciu uplatňuje odberateľ' elektronickou formou u Dodávateľa.
2. Reklamácia musí byť uplatnená najneskôr do (30) dní odo dňa splatnosti reklamovanej faktúry. Oprávnená reklamácia má odkladný účinok na splatnosť faktúry.
3. Dodávateľ' je povinný reklamáciu prešetriť a najneskôr do (15) dní odo dňa obdŕžania reklamácie písomne oznámiť Odberateľovi, ktorý podal reklamáciu, výsledok šetrenia.
4. Ak bola reklamácia oprávnená, je Dodávateľ povinný okamžite zjednať nápravu.

**Článok XIV.**

# Ukončenie zmluvy

1. Táto zmluva zaniká uplynutím doby, na ktorú bola dojednaná.
2. Túto zmluvu možno ukončiť písomnou dohodou zmluvných strán.
3. Odberateľ' je oprávnený od zmluvy odstúpiť písomným oznámením o odstúpení od Zmluvy doručeným Dodávateľovi, ak
4. Dodávateľ' podal na seba návrh na vyhlásenie konkurzu,
5. bol podaný návrh na vyhlásenia konkurzu voči Dodávateľovi treťou osobou, pričom Dodávateľ' je platobne neschopný, alebo je v situácii, ktorá odôvodňuje začatie konkurzného konania, alebo
6. bol na majetok Dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku, alebo
7. Dodávateľ' vstúpil do likvidácie alebo sa naňho zriadi nútená správa,
8. Dodávateľ' závažným spôsobom porušil podmienky stanovené v tejto Zmluve,
9. Dodávateľ' stratí v priebehu výkonu činnosti oprávnenie na dodávku elektriny.
10. Dodávateľ si neplní povinnosti vyplývajúce mu zo zákon o registri partnerov verejného sektora

Odstúpenie od zmluvy je účinné dňom doručenia písomného oznámenia o odstúpení Dodávateľovi.

1. Pri odstúpení od Zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od Zmluvy.
2. Podstatné porušenie zmluvy zo strany Dodávateľa sa považuje najmä nedodanie elektriny dodávateľom v dojednanom množstve, a to opakovane, okrem prípadov vylučujúcich zodpovednosť a prípadov, keď zmluva alebo všeobecne záväzný právny predpis oprávňujú dodávateľa elektrinu nedodať.
3. Dodávateľ môže od tejto zmluvy odstúpiť v prípade, jej podstatného porušenia Odberateľom alebo Splnomocniteľom. Za podstatné porušenie zmluvy zo strany Odberateľa alebo Splnomocniteľa sa považuje:
4. omeškanie Odberateľa alebo s Splnomocniteľa s úhradou preddavku alebo faktúry v lehote splatnosti, ak Odberateľ alebo Splnomocniteľ neuhradil preddavok alebo faktúru ani v dodatočnej lehote určenej Dodávateľom, ktorá nemôže byť kratšia ako 15 dní od doručenia výzvy na úhradu;
5. neoprávnený odber elektriny v zmysle zákona o energetike;
6. ak Odberateľ alebo Splnomocniteľ opakovane ani po písomnej výzve neumožní prístup PDS alebo Dodávateľovi k určenému meradlu, prístup k odbernému elektrickému zariadeniu alebo opakovane neumožní montáž určeného meradla alebo zariadenia na prenos informácií o nameraných údajoch.
7. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie tejto zmluvy zo strany dodávateľa, je dodávateľ povinný oznámiť tieto skutočnosti Odberateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Odberateľovi a Splnomocniteľom v dôsledku porušenia tejto povinnosti a Odberateľ má právo odstúpiť od zmluvy z dôvodu podstatného porušenia povinnosti. Za akúkoľvek inú zmenu sa považuje aj zmena bankového spojenia Dodávateľa.
8. Uchádzač je povinný na vyžiadanie Odberateľa predložiť dokumenty preukazujúce jeho plnenie požiadaviek noriem ISO 9001 – systém riadenia kvality, ISO 14001 – systém environmentálneho manažérstva a OHSAS 18001 - systém manažérstva bezpečnosti, a to buď originálom alebo kópiou certifikátu vydaného nezávislou inštitúciou, ktorý potvrdzuje ich splnenie, alebo plnením podľa rovnocenných systémov platných v EU. Ich nedodanie sa považuje za podstatné porušenie zmluvy.

**Článok XV.**

# Osobitné dojednania

1. Na účely zmluvy sa používajú odborné pojmy a terminológia v súlade so zákonom č. 251/2012 Z. z. o energetike a o zmene niektorých zákonov v znení neskorších predpisov (ďalej len „zákon o energetike“), zákonom č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii v sieťových odvetviach“), s vyhláškou Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenie do sústavy a siete a pravidiel prevádzkovania sústavy a siete, príslušnými výnosmi a rozhodnutiami Úradu pre reguláciu sieťových odvetví (ÚRSO) a ostatnými súvisiacimi všeobecne záväznými právnymi predpismi vzťahujúcimi sa na elektroenergetiku.
2. Pod vyššou mocou sa rozumejú okolnosti, ktoré nastanú po uzavretí zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude brániť v plnení povinností dodávateľa, alebo odberateľa, bude povinná zmluvná strana zbavená zodpovednosti za čiastočné, alebo úplné nesplnenie záväzkov podľa zmluvy zmluvnými stranami primerane o dobu, po ktorú pôsobili tieto okolnosti.
3. Zmluvné strany sa zaväzujú ihneď písomne oznámiť druhej zmluvnej strane závažné skutočnosti, ktoré nastali po podpise zmluvy a súvisia s predmetom zmluvy.
4. Ak sa Dodávateľ v súvislosti s plnením povinností podľa zmluvy dostane do súdneho konania s treťou osobou, alebo by takéto súdne konanie hrozilo, bezodkladne o tom vyrozumie Odberateľa.
5. Dodávateľ je povinný bezodkladne písomne oznámiť Odberateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto zmluvy. Ďalej bude povinný bezodkladne oznámiť Odberateľovi, ak niektorý z veriteľov dodávateľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
6. Zmluvné strany sa zaväzujú, že budú ochraňovať dôverné informácie druhej zmluvnej strany s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
7. Dodávateľ vyhlasuje, že ku dňu uzavretia zmluvy má vyrovnané všetky záväzky voči odberateľovi podľa zákona č. 461/2003 Z. z. o sociálnom poistení v znení neskorších predpisov. Táto skutočnosť je podmienkou na uzavretie tejto zmluvy.
8. Dodávateľ nepostúpi bez predchádzajúceho písomného súhlasu odberateľa ani inak neprevedie práva a povinnosti vyplývajúce zo zmluvy v celku ani v jej časti inému subjektu a nepostúpi časť alebo celkovú výšku svojich pohľadávok na tretiu osobu.
9. Dodávateľ vyhlasuje, že má uzatvorené platné zmluvy s PDS elektriny v Slovenskej republike, na základe ktorej bude zabezpečovať distribučné služby do jednotlivých odberných miestach Odberateľa alebo Splnomocniteľa, v súlade s platnými všeobecne záväznými predpismi a Prevádzkovým poriadkom PDS. Táto skutočnosť je podmienkou na uzavretie tejto zmluvy.
10. Dodávateľ bezodkladne oznámi Odberateľovi informáciu o plánovanom obmedzení alebo prerušení distribučných služieb v súlade so zákonom o energetike.
11. V prípade vyhlásenia stavu núdze, prerušenie dodávky elektriny od hlavného dodávateľa, dodávateľ postupuje v súlade so zákonom o energetike.
12. Zmenu obchodného mena, sídla, DIČ, právnej formy, štatutárnych orgánov, adresy pre poštový styk, čísla účtu, telefónnych čísiel, čísla faxu, e-mailovej adresy a mien kontaktných osôb nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane podpísané oprávnenými zástupcami zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 10 dní, od kedy ku zmene došlo.
13. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, kuriérom alebo osobne, ak nie je v zmluve uvedené inak. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok XVI.**

# Záverečné ustanovenia

1. Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť po jej zverejnení v Centrálnom registri zmlúv, najskôr však 1.1.2018. Zmluva sa uzatvára na dobu určitú a to na dobu do 24:00 dňa 31.12.2021.
2. Zmluva je vyhotovená v štyroch vyhotoveniach, každý s platnosťou originálu pričom Odberateľ dostane dve a Dodávateľ dve vyhotovenia.
3. Zmluvu je možné meniť dohodou, formou dodatku k Zmluve prijateho oboma zmluvnými stranami s výnimkou drobných zmien akou osoby opravnené na komunikáciu.
4. Pre vykonanie zmien uvedených v prílohe č. 1 a č. 2 je považovaná emailová komunikácia medzi poverenými osobami zmluvných strán ako dostatočná a záväzná. Strana, ktorá zmenu vyvoláva, pošle návrh na zmenu druhej zmluvnej strane aj s návrhom účinnosti tejto zmeny. Druhá zmluvná strana je povinná sa k navrhovanej zmene navrhovateľa vyjadriť v termíne do 5 dní po prijatí takejto zmeny a zmenu prijať, alebo s odôvodnením zamietnuť. Termín predkladania zmien je najneskôr 10 dní pred požadovanou účinnosťou zmeny, ak sa zmluvné strany nedohodnú inak.
5. Ak niektoré ustanovenia tejto Zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto Zmluvy.
6. Zmluva podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony, pričom Dodávateľ vezme na vedomie povinnosť Odberateľa zverejniť zmluvu ako aj jednotlivé faktúry vyplývajúce zo zmluvy a svojim podpisom dáva súhlas na jej zverejnenie v plnom rozsahu vrátane jej príloh.
7. Zmluvu je možné meniť a dopĺňať formou písomných dodatkov, podpísaných oprávnenými zástupcami oboch zmluvných strán len v prípade, ak nebudú v rozpore s ustanovením § 18 zákona o verejnom obstarávaní a európskou legislatívou.
8. Skončením zmluvy zaniknú všetky práva a povinnosti zmluvných strán vyplývajúce zo zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení zmluvy ďalej ustanovení zmluvy, ktoré vzhľadom na svoju povahu majú trvať aj po ukončení zmluvy, napr. dôvernosť informácií a mlčanlivosť.
9. Na túto zmluvu sa nevzťahujú všeobecné obchodné podmienky Dodávateľa.
10. Práva a povinnosti, ktoré nie sú upravené zmluvou sa spravujú Obchodným zákonníkom, zákonom o registri partnerov verejného sektora, zákonom o energetike a ostatnými všeobecne záväznými právnymi predpismi Slovenskej republiky. V rozsahu, ktorého sa to týka, sa strany budú riadiť platnými Technickými podmienkami PDS a Prevádzkovým poriadkom PDS a sú povinné dodržiavať povinnosti, ktoré im tieto predpisy ukladajú.
11. Dodatok k zmluve, ktorý by zvyšoval cenu predmetu zmluvy alebo jeho časti je možné uzavrieť len za podmienky, ak Rada Úradu pre verejného obstarávanie (ďalej „rada“) určí, že po uzatvorení zmluvy nastala taká zmena okolností, ktorá má vplyv na cenu a podmienky plnenia, ktorú nebolo možné pri vynaložení odbornej starostlivosti predpokladať pri uzatváraní zmluvy a po tejto zmene okolností nie je možné spravodlivo požadovať plnenie v pôvodnej cene alebo za pôvodných podmienok. Dodatok je možné uzavrieť najskôr ku dňu právoplatnosti rozhodnutia rady.
12. Ak niektorá časť Zmluvy sa stane neplatnou v zmysle všeobecne záväzných právnych predpisov, ostatné časti zmluvy zostanú v platnosti. Ak sa stane niektoré ustanovenie zmluvy neplatným alebo nevykonateľným, budú ho zmluvné strany povinné nahradiť novým platným a vykonateľným ustanovením, ktoré v maximálne možnej miere bude v súlade so zámermi zmluvných strán, ktoré tieto sledovali pôvodným ustanovením.
13. Dodávateľ berie na vedomie, že nemá garantované žiadne plnenie z tejto Rámcovej dohody. K čerpaniu z tejto Rámcovej dohody dôjde iba na základe rozhodnutia Odberateľa.
14. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzatvorená v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpisujú.
15. Neoddeliteľnou súčasťou tejto rámcovej dohody sú jej prílohy:

Príloha č. 1: Technická špecifikácia a zoznam odberných miest

Príloha č. 2: Zoznam splnomocniteľov, ktorí na základe plnej moci poverili Odberateľa, aby pre nich zabezpečil služby združenej dodávky elektriny a s tým súvisiacich služieb spôsobom a v rozsahu definovanom v tejto Zmluve.

Za Odberateľa:

V ......................................... dňa ...............

..........................................................

meno priezvisko

funkcia

Za Dodávateľa:

V ......................................... dňa ...............

..........................................................

meno priezvisko

funkcia